Diari Oficial de la Generalitat Valenciana


Sumari del DOGV 2249, del 20-04-1994 (1994/831192)

DECRET 79/1994, de 12 d'abril, del Govern Valencià, d'atribució de competències per a emetre resolucions administratives sobre flora i fauna silvestres.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/04/12/79**

### Versions

 31/01/2012 - Actualitat  Text inicial: 21/04/1994 - 30/01/2012 

### Dades del document

Número de DOGV
:   2249

Data del DOGV
:   20-04-1994

Secció del DOGV
:   DISPOSICIONS GENERALS

Número del document
:   1994/831192


Data del document
:   12-04-1994

Organisme emissor
:   Conselleria de Medi Ambient

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 31.01.2012**

**Decret 79/1994, de 12 d'abril, del Govern Valencià, d'atribució de competències per a emetre resolucions administratives sobre flora i fauna silvestres.** ****[1]****

**[(DOCV núm. 2249 de 20.04.1994)](http://www.docv.gva.es/datos/1994/04/20/pdf/1994_831192.pdf) Ref. 0877/1994**

L'article 28.2 de la Llei 4/1989, de 27 de març, de Conservació dels Espais Naturals i de la Flora i Fauna Silvestres, possibilita que, quan es done algun dels supòsits o les circumstàncies que taxativament preveu, puga deixar-se sense efecte la prohibició continguda en l'article 26.4 de l'esmentada norma, després de l'autorització prèvia administrativa de l'òrgan competent.

La competència per al desplegament legislatiu i l'execució de la normativa estatal en matèria de protecció del medi ambient correspon a la Generalitat Valenciana, d'acord amb el que estableix l'article 32.1.6) de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana. Les competències de la Generalitat Valenciana en aquesta matèria són atribuïdes a la Conselleria de Medi Ambient mitjançant el Decret 12/1991, de 29 de juliol, del president de la Generalitat Valenciana.

L'article 53.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, exigeix que els actes administratius siguen fets per l'òrgan competent.

D'altra banda, el desplegament de la legislació valenciana vigent en matèria de conservació de la flora i fauna i la necessitat d'apropar l'activitat administrativa en la matèria als ciutadans aconsellen atorgar bona part de les atribucions per a dictar aquestes autoritzacions administratives a les direccions territorials de la Conselleria de Medi Ambient.

Per aquesta raó, a proposta del conseller de Medi Ambient, i amb la deliberació prèvia del Govern Valencià en la reunió del dia 12 d'abril de 1994,

DECRETE:

**Article primer**

És objecte d'aquest decret atribuir determinades competències a la Direcció General de Conservació del Medi Natural i a les direccions territorials de la Conselleria de Medi Ambient per a, mitjançant l'autorització administrativa prèvia, deixar sense efecte les prohibicions contingudes en l'article 26.4 de la Llei 4/1989, de 27 de març, de Conservació dels Espais Naturals i de la Flora i Fauna Silvestres, a l'efecte del que disposa l'article 28.2 de la citada norma, per als supòsits que s'hi preveuen.

**Article segon**

En l'àmbit territorial de la Comunitat Valenciana, correspon a la Direcció General de Conservació del Medi Natural, de la Conselleria de Medi Ambient, la competència per deixar sense efecte les prohibicions contingudes en l'article 26.4 de l'esmentada Llei 4/1989, en els supòsits següents:

1. Espècies de flora i fauna catalogades en perill d'extinció.

2. Aus rapaces en general, llevat del que disposa l'article 3.2 d'aquest decret.

**Article tercer**

Correspon a les direccions territorials de la Conselleria de Medi Ambient, en l'àmbit territorial respectiu, la competència per a deixar sense efecte les prohibicions contingudes en l'article 26.4 de la Llei 4/1989, en els supòsits següents:

1. Espècies de flora i fauna catalogades, llevat del que disposa l'article 2.1 d'aquest decret.

2. Aus rapaces, per als supòsits de taxidèrmia, naturalització o tinença en viu per períodes inferiors a un any.

**Article quart**

Correspon a les direccions territorials de la Conselleria de Medi Ambient, en l'àmbit territorial respectiu, la competència per a dictar les autoritzacions previstes en els articles 3.3 i 4 de l'Ordre de 20 de desembre de 1985, de la Conselleria d'Agricultura i Pesca, sobre protecció d'espècies endèmiques o amenaçades, i en l'article 3 del Decret 97/1986, de 21 de juliol, del Govern Valencià, sobre protecció de diverses espècies de fauna silvestre, i també qualsevol altra resolució que autoritze l'afectació a espècies protegides o estrictament protegides, sense perjudici del que disposa l'article 1 d'aquest decret.

DISPOSICIÓ FINAL

Aquest decret entrarà en vigor l'endemà de la publicació en el Diari Oficial de la Generalitat Valenciana.

València, 12 d'abril de 1994

El President de la Generalitat Valenciana,

JOAN LERMA I BLASCO

El Conseller de Medi Ambient,

EMÈRIT BONO I MARTÍNEZ 

---

****[1]****Queden derogades les disposicions sobre fauna establetes en el Decret 79/1994, de 12 d'abril, mentre contradiguen el que preveu el **[Decret 32/2004, de 27 de febrer](http://www.docv.gva.es/index.php?id=26&sig=0973/2004&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D32%26ANYO_DISPOSICION%3D2004)**, del Consell de la Generalitat, pel qual es crea i regula el Catàleg Valencià d'Espècies de Fauna Amenaçades, i se n'estableixen categories i normes per a la protecció (DOCV núm. 4705 de 04.03.2004) Ref. Base de dades 0973/2004.


Còpia Permalink ELI